**ГТТӨҖ нең эшчәнлек**

**ПРОГРАММАСЫ**

*Кереш*

Халыклар тарихы гомуммилли һәм локаль-региональ аспектлардан тора. Төрле җирләрдә сибелеп яшәгән, зур тарихи-мәдәни мираска ия булган татарларга, этноска бәйле һәм шулай ук күрше халыклар белән борынгы этномәдәни элемтә аркасында барлыкка килгән, тарихи процессның төбәк аспекты бик мөһим. Татар тарихы фәненә нигез салучылар моны XIX нчы – XX гасыр башында ук яхшы аңлаганнар.

Җирле тарихның үзенчәлеге күп очракта өйрәнүчеләр күзлегеннән чыгып тикшерелә. Төбәк тарихын өйрәнүчеләр җәмгыяте локаль тарихның барлык якларын да өйрәнгән (авылны, общинаны, төбәкне, гаиләне, гаилә төркемнәрен) комплекслы фәнни юнәлеш булып тора. Татар төбәк тарихын өйрәнүчеләр җәмгыяте XIX нчы – XX гасыр башында үсеш алган милли историография белән беръюлы барлыкка килгән. Күп кенә күренекле татар тарихчылары (Ш.Мәр­җани, Х.Фәизханов, К.Насыйри, Х.Атласи, Р.Фәхретдин һ.б.) беръ­юлы төбәк тарихын өйрәнү эшләре белән дә шөгыльләнгән. Татар җәмгыятендә XIX нчы – XX гасыр башында тарихи тикшеренүләр белән көчле кызыксыну булганга, алар 1920 нче еллар ахырына хәтле үсеш алган, ләкин Сталинның тоталитаризм сәясәте аркасында милли төбәк тарихын өйрәнүчеләр хәрәкәте соңрак юкка чыккан.

Татар төбәк тарихын өйрәнүчеләрнең XX–XXI гасырлар чигендә көчәйгән яңа үсеше XX гасырның икенче яртысында башланып китә. Бүгенге көндә бу хәрәкәттә катнашучыларның саны йөздән артып китүгә карамастан, әлеге эш институциональ рәвештә рәсмиләштерелмәгән. Аларның тырышлыгы белән соңгы елларда төрле төбәкләрдә күпсанлы татар авыллары тарихы нәшер ителде.

Тарихи тикшеренүләрнең сыйфатын күтәрү, аларны бер тәртип­кә салу максатыннан татарлар яшәгән регионнарда әзерләнә торган, институциональ рәвештә төбәк тарихын өйрәнүчеләр җәмгыятенең таркау төркемнәрен берләштерү һәм аларның Татарстанның фәнни оешмалары белән элемтәләрен көчәйтү мәсьәләсен чишәргә кирәк.

**ГТТӨҖ эшчәнлегенең төп юнәлешләре**

* **күптомлы «Татар авыллары тарихы»н әзерләүдә катнашу (**Т**атарстан Фәннәр Академиясенең Ш.Мәрҗани исемендәге Тарих институты белән берлектә);**
* **гомумбелем мәктәбендә ватан тарихы курсларында файдалану өчен татар төбәк тарихын өйрәнүчеләр сериясе пособияләрен язу;**
* **Бөтендөнья татар конгрессы Башкарма комитеты сайтында тарихны һәм барлык татар авылларының бүгенге торышын яктырткан информацион база булдыру;**
* **«Татарларның тарихи генеалогиясе» җыентыгын әзерләү – берничә томда (Татарстан фәннәр Академиясенең Г. Ибрагимов исемендәге тел, әдәбият һәм сәнгать институты һәм** Т**атарстан Фәннәр Академиясенең Ш.Мәрҗани исемендәге Тарих институты белән берлектә);**
* **Бөек Ватан сугышында һәлак булган барлык татарларның тулы исемлеген булдыру һәм шул нигездә «Хәтер китабы»н нәшер итү;**
* «Регионнарда күренекле татар шәхесләре» – 1нче том: «Тарихи шәхесләр», 2 нче том: «Замандашлар» (Т**атарстан Фәннәр Академиясенең Ш.Мәрҗани исемендәге Тарих институты белән берлектә);**
* **«Татар иҗтимагый берләшмәләре һәм аларның программалы документлары (1980 нче – 2000 нче еллар)» китабын әзерләү һәм нәшер итү** (Т**атарстан Фәннәр Академиясенең Ш.Мәрҗани исемендәге Тарих институты белән берлектә);**
* «Россия Федерациясендә бүгенге татар мәхәлләләре һәм мәчетләре» җыентыгын төзү (Татарстан Республикасының Диния нәзарәте, Россия ислам университеты һәм Т**атарстан Фәннәр Академиясенең Ш.Мәрҗани исемендәге Тарих институты белән берлектә);**

## **«Татар мәктәпләре һәм Россия** Федерациясе регионнарында татар этномәдәни компонентлы мәктәпләр» белешмә китабын төзү ([Татарстан Республикасы Мәгариф һәм фән министрлыгы](http://yandex.ru/clck/jsredir?from=yandex.ru%3Bsearch%2F%3Bweb%3B%3B&text=&etext=850.TBzY6q9V4BcOefKpTZgCdAMd_Xy4s3BNpRAtV-bx7mPB66s1YQQ0MNSyCeb3kalM5qt9oR7pKp_R8eGWzRVVrt73OPa8_-DbcltT8QywYeaxCXCX9iju-wttzZnYV11_.6f1169224339bfd2ac80ef991532879e5a6437ed&url=http%3A%2F%2Fmon.tatarstan.ru%2Ftat&uuid=&state=PEtFfuTeVD5kpHnK9lio9daDl0Ow0EQqBnwXqr2CGSTlhSDEzIy2U7BBTY65%2Fy93Tgctu4ojsLwZb4y9ZAk6CA%3D%3D&data=&b64e=3&sign=73e6ea0815d3680977c184445a2020d3&keyno=0&cst=AiuY0DBWFJ4CiF6OxvZkNKQXGyRArFUmdKK44lOc73U0WCP6blcCuI3sdlK2vD-30gJ7F3qitrlyMEG9ksKTYc1_L3eee0PVuMBhMUn3qxDuttvQMcV6JnaAdbouhoDUs9vqtY3pxYgoUCsVZzlz8krAQDBDgo96wgnuKcdjlfC8IwO3BZnYrYmlvaWzQefVx4pMUxa_0mG5mlM27HCjXvwi2mCDjEMAcFWjxHG6QqmW8i_vp07RN6T7aofmdDGZoqgMyuG7nfFoCt1XRYnHeEWcIOafII4SnqHeoKSJmmHy_pwKPM025H5702SgH7Wzi5SZJqqVWgmCjUhjOv2uD7VHrwsEhEE4COI8e1C48ZLmAB7JDvxSJs3mtLv-4n0EL215JcciFyfuuDBU_dJJ0QUNJn6CCgFGS2rz2H99hOg&ref=cM777e4sMOAycdZhdUbYHpMQ80108_UCAUhS86t-BJAI7JATmTp1Fn8AcP_AWUAJIrbRNaBVk4b-loRd_k5MyfqcpNLB7bb7I_lfy6VTFZ3JDwF02wwtt1cilXtj55mP_kOFHVs6c5S_K81244tz-hfjc6R2VRlT6tbWW1nSPw9LRGekF8O9T43eu-QYWZSuyvZnVAmEA3Cjs59OXQWwKZOwM0wTs-o9Apmlcy_Npmb8GEaaR0Dr2o7EpVJoHDomIVJWCkz52fhB2jypCqNlGe18oANFYxnmATnO6NFKY-cmhj-IRO2qZezqTtXE3mIPrf3aT0bBmT_yK1PhGfZiD_Vgx4Xd0Wl1fJ6b95kb7JzlD8fz6_KlDvS4PBW_U42yhnAB_g0vfEjTqUuP1DuPaT-ow5KN_pAghkuesIP249MomkJsjVHgAFXRgbz7dulnjQVLtC9HGdmejdpqWy_hMfm_sFRxDiMCtxM6O7QPS21yitpr_nHUbuS7KqOuo3UV8PLdFfB2CWeOBLsqrXGv879tUVvRww7LEsiCLIhP732kgfH7zahbgIT_UJp1Lk2s&l10n=ru&cts=1445602794108&mc=4.999126654449409) белән берлектә);

* «Замана сабантуе: төбәкләр аспекты» (Т**атарстан Фәннәр Академиясенең Ш.Мәрҗани исемендәге Тарих институты этнографлары һәм Татарстан Республикасы Мәдәният министрлыгы белән берлектә);**
* **«**Россия Федерациясендәге татарларының изге урыннары» – белешмә китабын төзү һәм нәшер итү (Татарстан Республикасының Диния нәзарәте, Россия ислам университеты һәм Т**атарстан Фәннәр Академиясенең Ш.Мәрҗани исемендәге Тарих институты белән берлектә);**
* **«**Россия Федерациясенең татар авыллары (хәзерге заман сыйфатламасы)» (Т**атарстан Фәннәр Академиясенең Ш.Мәрҗани исемендәге Тарих институты һәм** Татарстан Республикасы Фәннәр академиясенең Татар энциклопедиясе институты белән берлектә);

**«**Россия Федерациясе регионнарындагы үзешчән татар сәнгате» белешмә китабын төзү һәм нәшер итү (Татарстанның мәдәният **министрлыгы белән берлектә).**